ai4bharat/Pralekha huggingface dataset:
মানবসম্পদবিকাশমন্ত্রক
কেন্দ্রীয় মানবসম্পদ উন্নয়ন মন্ত্রীর পরামর্শে দেশের পরীক্ষা নিয়ন্ত্রক সংস্থা ২০২০ সালের জে ই ই মেন পরীক্ষার পরীক্ষাকেন্দ্র সংশোধনের অনলাইন আবেদনের সময়সীমা বৃদ্ধি করেছে
নতুন দিল্লি, ৯ এপ্রিল, ২০২০
দেশ জুড়ে কোভিড-১৯ সংক্রমণ অতিমারীর প্রেক্ষিতে এবং লক ডাউন পরিস্থিতিতে,মূল জয়েন্ট এন্ট্রান্স এক্সামিনেসন  ২০২০ র পরীক্ষার্থীরা যে অসুবিধার সম্মুখীন হয়েছেন তা সমাধান করতে কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল নিশাঙ্ক, জাতীয় পরীক্ষা সংস্থাকে  পরীক্ষার্থীদের আবেদনপত্র সংশোধনের সময়সীমা বাড়ানোর নির্দেশ দিয়েছেন। আবেদনপত্রে পরীক্ষার্থী রা তাদের পছন্দমত পরীক্ষাকেন্দ্রের শহর সংশোধন করতে পারবেন। এর আগে জাতীয় পরীক্ষা নিয়ন্ত্রক সংস্থা ০১,০৪,২০২০ পর্যন্ত অন লাইনে জে ই ই মেন ২০২০ সালের পরীক্ষার আবেদনপত্র সংশোধনের জন্য জন বিজ্ঞপ্তি জারি করে। এরপরে পরীক্ষার্থীরা এই বাড়তি সময় পাবেন পরীক্ষাকেন্দ্র বদলের আবেদন করতে।
জাতীয় পরীক্ষা নিয়ন্ত্রক সংস্থা পরীক্ষার্থীদের সংশোধিত আবেদনের ভিত্তিতে পরীক্ষা কেন্দ্র বন্টন করার সব রকম চেষ্টা করবে। তবে সেই শহরের পরীক্ষাকেন্দ্রের সহজলভ্যতার ওপর বিষয়টি নির্ভর করবে। পাশাপাশি অন্য শহরেও সিট বন্টন করা হতে পারে। পরীক্ষা কেন্দ্র বণ্টনের ক্ষেত্রে এন টি এর সিদ্ধান্তই চূড়ান্ত।
২০২০ সালের মূল জয়েন্ট এন্ট্রান্স পরীক্ষার সব পরীক্ষার্থীরা, পরীক্ষা কেন্দ্র বদল সহ যাবতীয় সংশোধন এখন থেকে অনলাইনের মাধ্যমে করতে পারবেন বলে বিঞ্জপ্তি তে জানানো হয়েছে। যে ওয়েবসাইট টি চালু করা হয়েছে তা হলো http://jeemain.nta.nic। এই সুবিধা পাওয়া যাবে ১৪,০৪,২০২০ তারিখ পর্যন্ত। পরীক্ষার্থীদের এই ওয়েবসাইটে গিয়ে,প্রয়োজনীয় সংশোধন করার নির্দেশ দেওয়া হয়েছে।
অনলাইনে সংশোধিত আবেদন পত্র নেওয়া হবে বিকাল ৫টা পর্যন্ত। এর জন্য দেয় অর্থ নেওয়া হবে রাত ১১ টা ৩০ পর্যন্ত।
দেয় অর্থ ক্রেডিট/ডেবিট কার্ড/নেট ব্যাঙ্কিং/এউ পি আই এবং পে টিএমের মাধ্যমে করা যেতে পারে।
এরপর আর কোনো সংশোধন করা যাবে না। তাই পরীক্ষার্থীরা সতর্ক থাকবেন।
পরীক্ষার্থী ও অবিভাবকদের jeemain.nta.nic.in এবং www.nta ac.in সাইট গুলিতে নজর রাখার আবেদন জানানো হচ্ছে। এ ছাড়াও 8287471852,8178359845,9650173668,9599676953,8882356803 নাম্বারে ফোন করে বিস্তারিত জানতে পারেন।
(CG/PPM
প্রতিরক্ষামন্ত্রক
পুণেতে বহুপাক্ষিক এইচএআরডি মহড়া প্যানেক্স-২১ প্রত্যক্ষ করলেন প্রতিরক্ষা মন্ত্রী
নয়াদিল্লি, ২১ ডিসেম্বর, ২০২১
প্রতিরক্ষা মন্ত্রী শ্রী রাজনাথ সিং আজ পুণের কলেজ অফ মিলিটারি ইঞ্জিনিয়ারিং প্রতিষ্ঠানে আয়োজিত বহুপাক্ষিক মহড়া প্রত্যক্ষ করেন এবং বিমস্টেক গোষ্ঠীভুক্ত দেশগুলির মানবিক সহায়তা ও বিপর্যয় ত্রাণ  মহড়া প্যানেক্স-২০২১ এর দ্বিতীয় দিনে সাজ-সরঞ্জামের একটি প্রদর্শনী উদ্বোধন করেন। একটি অঞ্চলে যে কোনও প্রাকৃতিক দুর্যোগের সময় সমন্বয় বজায় রেখে ত্রাণ ও উদ্ধারকার্য পরিচালনায় ভারতীয় সেনাবাহিনীর সক্ষমতার নিদর্শন প্রত্যক্ষ করেন প্রতিরক্ষা মন্ত্রী। নকল এই মহড়ায় সেনাবাহিনীর পাশাপাশি, নৌবাহিনী ও বিমান বাহিনীও সামিল হয়। এটা দেখা গেছে যে, বিপর্যয়ের সময় ত্রাণ ও উদ্ধারকার্যে বিভিন্ন পক্ষের মধ্যে সমন্বয় বজায় থাকলে সম্পদের সদ্ব্যবহার যেমন বাড়ে, তেমনই বিপর্যয় পরবর্তী সময়ে জরুরি সমস্ত পরিষেবা দ্রুত স্বাভাবিক ছন্দে ফিরিয়ে আনা সহজ হয়।
বণিকসভা ফিকির পক্ষ থেকে সাজ-সরঞ্জামের প্রদর্শনী আয়োজন করা হয়েছে। বিপর্যয় ত্রাণ পরিচালনার ক্ষেত্রে ভারতীয় শিল্প সংস্থাগুলির দক্ষতা ও পারদর্শিতাকে এই প্রদর্শনীতে তুলে ধরা হয়েছে। এই উপলক্ষে শ্রী সিং একাধিক সামগ্রীর একটি পুস্তিকাও প্রকাশ করেন।
অনুষ্ঠানে শ্রী সিং বিমস্টেক দেশগুলিকে সমমনোভাবাপন্ন দেশগুলির সঙ্গে অংশীদারিত্ব আরও নিবিড় করার আহ্বান জানান। তিনি বলেন, প্রাকৃতিক বিপর্যয়ের সময় সদস্য দেশগুলির পাশে বিমস্টেক অত্যন্ত কার্যকর ভূমিকা নিয়েছে। তাই, এই অঞ্চলে মানবিক সহায়তা ও বিপর্যয় ত্রাণের ক্ষেত্রে এক অনুকূল পরিবেশ গড়ে তুলতে প্যানেক্স-২১ মহড়া আরও গতি সঞ্চার করবে। শ্রী সিং আশা প্রকাশ করেন, এ ধরনের মহড়া ভবিষ্যৎ চ্যানেঞ্জগুলি মোকাবিলায় পারস্পরিক সহযোগিতাকে আরও নিবিড় করবে এবং কোভিড-১৯ এর মতো বিপদ মোকাবিলায় কার্যকর ভূমিকা নেবে। তিনি বিমস্টেক দেশগুলির মধ্যে অর্থনৈতিক ও নিরাপত্তা সহযোগিতাকে আরও সম্প্রসারিত করার আহ্বান জানান।
ভারতীয় সেনাবাহিনী এবং উপকূল রক্ষীবাহিনী মানবিক সহায়তা তথা বিপর্যয় ত্রাণ ব্যবস্থাকে তাঁদের কর্মসূচিতে অন্তর্ভুক্ত করার জন্য প্রতিরক্ষা মন্ত্রী প্রশংসা করেন। কোভিড-১৯ মোকাবিলায় সেনাবাহিনী ও উপকূল রক্ষী বাহিনীর গুরুত্বপূর্ণ ভূমিকার কথাও তিনি উল্লেখ করেন। কোভিড-১৯ মহামারী সম্পর্কে শ্রী রাজনাথ সিং বলেন, এ ধরনের বিপর্যয় মোকাবিলায় খুব নির্দিষ্ট কিছু সম্পদের প্রয়োজন হয়। অল্প সময়ের মধ্যে এই সমস্ত সামগ্রী এক জায়গা থেকে অন্যত্র পৌঁছে দিতে হয়। এমনকি, পরিস্থিতি অনুযায়ী প্রয়োজনীয় পারদর্শিতার প্রয়োজন হয়।
ভারত মহাসাগর অঞ্চলে মানবিক সহায়তা তথা বিপর্যয় ত্রাণের ক্ষেত্রে ভারতের ভূমিকার কথা উল্লেখ করে প্রতিরক্ষা মন্ত্রী জানান, ২০১৫’তে ইয়েমেনে ৬ হাজার ৭০০ জনেরও বেশি মানুষকে উদ্ধার করা হয়। ২০১৬’তে শ্রীলঙ্কায় ঘূর্ণিঝড়ের সময় ত্রাণসহায়তা দেওয়া হয়। ২০১৯-এ ইন্দোনেশিয়ায় ভূমিকম্পের সময় ভারত সাহায্যের হাত বাড়িয়ে দেয়। ২০২০-র জানুয়ারিতে মাদাগাস্কারে বন্যা ও ভূমিধ্বসে ভারত ত্রাণসাহায্য দেয়। এমনকি, মহামারীর সময় গত বছর সেপ্টেম্বর মাসে শ্রীলঙ্কায় ভয়াবহ এক তেল ট্যাঙ্কারে অগ্নিকাণ্ডের ঘটনায় ভারত সেদেশকে সাহায্য করে। জাতীয় পর্যায় থেকে জেলাস্তর পর্যন্ত বিপর্যয় মোকাবিলা বাহিনী সাহসিকতার সঙ্গে নিরন্তর সমন্বয় বজায় রেখে কাজ করে চলেছে। তাই, বিপর্যয়ের সময় ত্রাণ সরবরাহে সরকারি সংস্থাগুলির পাশাপাশি, তিনি বেসরকারি ক্ষেত্রের অংশগ্রহণের উপর গুরুত্ব দেন। উল্লেখ করা যেতে পারে, প্যানেক্স-২০২১ মহড়া আগামী ২২ তারিখ পর্যন্ত চলবে।
CG/BD/SB
(Visitor Counter : 120
মানবসম্পদবিকাশমন্ত্রক
ডিজিটাল লেনদেন বাড়িয়ে বিশ্ববিদ্যালয় ক্যাম্পাসগুলিতে নগদহীন অর্থ ব্যবস্থায় রূপান্তরিত করতে সরকারের একাধিক উদ্যোগ
নয়াদিল্লি, ১৬ জুলাই, ২০১৯
দেশের সমস্ত উচ্চ শিক্ষা প্রতিষ্ঠানে নগদহীন অর্থ ব্যবস্থা চালু করার আবেদন জানিয়ে মানবসম্পদ উন্নয়ন মন্ত্রক ২০১৬’র ডিসেম্বরে ‘বিত্তীয় স্বাক্ষরতা অভিযান’ শুরু করে। এছাড়াও, বিশ্ববিদ্যালয় ক্যাম্পাসগুলিতে ডিজিটাল লেনদেন বাড়িয়ে নগদহীন অর্থ ব্যবস্থা গড়ে তুলতে সরকার একাধিক উদ্যোগ নিয়েছে। সমস্ত বিশ্ববিদ্যালয়, স্বীকৃত শিক্ষা প্রতিষ্ঠান, কারিগরি প্রতিষ্ঠান, কেন্দ্রীয় সহায়তাপুষ্ট উচ্চতর শিক্ষা প্রতিষ্ঠান সহ আইআইটি, আইআইএম-গুলিতে পড়ুয়াদের শিক্ষা মাশুল, পরীক্ষা মাশুল, বিক্রেতাদের প্রাপ্য মেটানো এবং বেতন ও মজুরি প্রদানের মতো প্রাতিষ্ঠানিক কাজকর্মকে অনলাইন বা ডিজিটাল পদ্ধতিতে নির্বাহ করার নির্দেশ দেওয়া হয়েছে। বিশ্ববিদ্যালয় ক্যাম্পাসে গড়ে ওঠা সমস্ত ক্যান্টিন ও ব্যবসায়িক কেন্দ্রগুলিকেও ডিজিটাল পদ্ধতিতে লেনদেনের ব্যাপারে উৎসাহিত করতে কর্তৃপক্ষকে নির্দেশ দেওয়া হয়েছে। মন্ত্রকের অধীন সমস্ত কেন্দ্রীয় বিশ্ববিদ্যালয়, আইআইটি এবং আইআইএম – এর মতো উচ্চতর কারিগরি প্রতিষ্ঠানগুলিতে রশিদ ও প্রাপ্য অর্থ মেটানোর সমস্ত প্রক্রিয়া সম্পূর্ণ রূপে ডিজিটাল পদ্ধতিতে উন্নীত করা হয়েছে। এমনকি, ক্যাম্পাসে গড়ে ওঠা ক্যান্টিনগুলিতে পয়েন্ট অফ সেল মেশিন বসানো হয়েছে।
লোকসভায় সোমবার এক প্রশ্নের লিখিত জবাবে এই তথ্য জানিয়েছেন কেন্দ্রীয় মানবসম্পদ উন্নয়ন মন্ত্রী ডঃ রমেশ পোখরিয়াল ‘নিশাঙ্ক’।
CG/BD/SB
(Visitor Counter : 75
প্রধানমন্ত্রীরদপ্তর
প্রধানমন্ত্রী ২৭ জানুয়ারি তামিলনাড়ুর মাদুরাই সফর করবেন
নয়াদিল্লি, ২৫ জানুয়ারি, ২০১৯
প্রধানমন্ত্রী শ্রী নরেন্দ্র মোদী আগামী ২৭শে জানুয়ারি তামিলনাড়ুর মাদুরাই সফরে যাচ্ছেন। মাদুরাই ও সংলগ্ন এলাকায় স্বাস্থ্য পরিচর্যা ও পরিষেবা ক্ষেত্রের প্রসারে প্রধানমন্ত্রীর এই সফরের বিশেষ তাৎপর্য রয়েছে। তিনি সেখানে মাদুরাই এইম্স-এর শিলান্যাসের পাশাপাশি, তিনটি সরকারি মেডিকেল কলেজের মানোন্নয়ন কাজের সূচনা করবেন। এছাড়াও, তিনি সেখানে, মাদুরাইয়ের রাজাজি মেডিকেল কলেজ, থাঞ্জাভুর মেডিকেল কলেজ এবং তিরুনেলভেলি মেডিকেল কলেজের সুপার স্পেশালিটি ব্লকের উদ্বোধন করবেন। এই উপলক্ষে শ্রী মোদী এক জনসভাতেও ভাষণ দেবেন।
প্রধানমন্ত্রী মাদুরাইয়ে এইম্স-এর শিলান্যাস উপলক্ষে ফলকের আবরণ উন্মোচন করবেন। উল্লেখ করা যেতে পারে, কেন্দ্রীয় মন্ত্রিসভার গত ১৭ই ডিসেম্বরের বৈঠকে মাদুরাইয়ের থোপ্পুরে এই চিকিৎসা প্রতিষ্ঠান স্থাপনের অনুমতি দেওয়া হয়। ২০১৫-১৬-র কেন্দ্রীয় বাজেটে তামিলনাড়ুতে এইম্স স্থাপনের ঘোষণা করা হয়। মাদুরাই এইম্স প্রতিষ্ঠান নির্মাণে ১,২৬৪ কোটি টাকা বাজেট বরাদ্দ করা হয়েছে। কেন্দ্রীয় সরকার এর পুরো ব্যয়ভার বহন করবে। ২০২২-এর সেপ্টেম্বর নাগাদ প্রতিষ্ঠান নির্মাণের কাজ সম্পন্ন হবে। এই এইম্স প্রতিষ্ঠানে আপৎকালীন বা ট্রমা কেয়ার ইউনিটে ৩০টি শয্যা, আইসিইউ ও ক্রিটিক্যাল কেয়ার ইউনিটে ৭৫টি শয্যা, সুপার স্পেশালিটি ইউনিটে ২১৫টি শয্যা, অস্ত্রপচার ও মেডিকেল ইউনিটে ২৮৫টি শয্যা, আয়ুষ চিকিৎসা ও প্রাইভেট ওয়ার্ডে ৩০টি শয্যা সহ মোট ৭৫০টি শয্যা থাকছে। এছাড়াও, পৃথকভাবে প্রশাসনিক ব্লক, প্রেক্ষাগৃহ, রাত্রিকালীন আবাস, অতিথি নিবাস, হস্টেল ও কর্মী আবাসন গড়ে তোলা হবে।
এই চিকিৎসা প্রতিষ্ঠানে উচ্চশিক্ষা ও গবেষণার পাশাপাশি, স্নাতকোত্তর মেডিকেল চিকিৎসায় বিশেষ গুরুত্ব দেওয়া হবে। এজন্য এমবিবিএস পর্যায়ে ১০০টি আসন এবং নার্সিং-এ ৬০টি আসন থাকছে।
প্রধানমন্ত্রী মাদুরাইয়ের রাজাজি, তাঞ্জাভুর এবং তিরুনেলভেলি – এই তিনটি মেডিকেল কলেজে যে সুপার স্পেশালিটি ব্লকগুলির উদ্বোধন করবেন তার জন্য ব্যয় হয়েছে ৪৫০ কোটি টাকা। প্রতিটি মেডিকেল কলেজের সুপার স্পেশালিটি ব্লক নির্মাণে খরচ পড়েছে ১৫০ কোটি টাকা। এর মধ্যে কেন্দ্রীয় সরকার ১২৫ কোটি টাকা এবং রাজ্য সরকার বাকি ২৫ কোটি টাকা দিয়েছে। রাজাজি মেডিকেল কলেজের সুপার স্পেশালিটি ব্লকে ৩২০টি শয্যা, তাঞ্জাভুর মেডিকেল কলেজের সুপার স্পেশালিটি ব্লকে ২৯০টি শয্যা এবং তিরুনেলভেলি মেডিকেল কলেজের সংশ্লিষ্ট ব্লকে ৩৩০টি শয্যা থাকছে।
প্রধানমন্ত্রী স্বাস্থ্য সুরক্ষা যোজনার আওতায় সারা দেশে ২০টি এইম্স এবং ৭৩টি মেডিকেল কলেজের মানোন্নয়নের যে কর্মসূচি গ্রহণ করা হয়েছে, তার অঙ্গ হিসাবে এই প্রকল্পগুলি রূপায়িত হচ্ছে। এই মেডিকেল কলেজগুলির মানোন্নয়ন তথা মাদুরাইয়ে নতুন এইম্স চালু হলে মাদুরাই ও সংলগ্ন এলাকার বহু মানুষের স্বাস্থ্য পরিষেবার চাহিদা মিটবে।
CG/BD/DM
(Visitor Counter : 114
নির্বাচনকমিশন
আকাশবাণীর সঙ্গে যুগ্ম প্রযোজনায় ভোটার সচেতনতার প্রসারে ‘মতদাতা জংশন’ নামে ৫২ এপিসোডের একটি রেডিও সিরিজের সূচনা ভারতের নির্বাচন কমিশনের
নয়াদিল্লি, ৩ অক্টোবর ২০২২
‘মতদাতা জংশন’ নামে ৫২ এপিসোডের একটি রেডিও সিরিজের আজ সূচনা করলেন মুখ্য নির্বাচন কমিশনার শ্রী রাজীব কুমার এবং নির্বাচন কমিশনার শ্রী অনুপ চন্দ্র পাণ্ডে। ভোটার সচেতনতা কর্মসূচির একটি অঙ্গ হিসেবে এই সিরিজটি চলবে সারা বছর জুড়ে। আকাশবাণী রঙ্গ ভবনে আয়োজিত এই সূচনা অনুষ্ঠানে উপস্থিত ছিলেন ভারতের নির্বাচন কমিশনের পদস্থ আধিকারিকবৃন্দ, প্রসার ভারতীর সিইও, আকাশবাণীর সংবাদ বিভাগের মহা-অধিকর্তা এবং বিশিষ্ট অভিনেতা শ্রী পঙ্কজ ত্রিপাঠি। আকাশবাণীর সঙ্গে যুগ্মভাবে এই সিরিজটি প্রযোজনা করেছে ভারতের নির্বাচন কমিশন।
সূচনা অনুষ্ঠানে মুখ্য নির্বাচন কমিশনার শ্রী রাজীব কুমার জানান যে দেশের ভোটদাতাদের সঙ্গে সংযোগ ও যোগাযোগ স্থাপনের একটি বিশেষ মঞ্চ রূপে উপস্থাপিত হবে ‘মতদাতা জংশন’ অনুষ্ঠানটি। তথ্য ও বিনোদনের মাধ্যমে এই সিরিজটিতে সুষ্ঠু, অবাধ ও স্বচ্ছ নির্বাচন প্রক্রিয়ার খুঁটিনাটি বিষয়ে অবহিত করা হবে শ্রোতাদের। সিরিজটিতে নির্বাচন কমিশনের বিশেষ দূত হিসেবে দেখা যাবে বিশিষ্ট অভিনেতা শ্রী পঙ্কজ ত্রিপাঠিকে। এক কথায়, ভোটারদের সঙ্গে নির্বাচন কমিশনের সংযোগ ও যোগাযোগ স্থাপনে তিনি হয়ে উঠবেন নির্বাচন কমিশনের এক বিশেষ প্রচার প্রতিনিধি।
নির্বাচন কমিশনার শ্রী অনুপ চন্দ্র পাণ্ডে বলেন, সাধারণ মানুষের সঙ্গে প্রচারের মাধ্যমে সংযোগ ও যোগাযোগ রক্ষার এক বিশেষ ভূমিকা পালন করে চলেছে আকাশবাণী। দেশের প্রথম সাধারণ নির্বাচনের সময় থেকেই নাগরিকদের সঙ্গে বার্তা আদানপ্রদানের কাজে আকাশবাণীর ভূমিকা তাই প্রবাদতুল্য হয়ে উঠেছে।
শ্রী পঙ্কজ ত্রিপাঠি তাঁর প্রথম ভোটদানের স্মৃতি রোমন্থন করে বলেন, ভোটাধিকার প্রয়োগের মাধ্যমে গণতান্ত্রিক প্রক্রিয়ায় অংশগ্রহণ করাকে এক বিশেষ সম্মান বলেই মনে করেন তিনি।
আকাশবাণীর মহা-অধিকার্তা  শ্রীমতী শেফালী শরণ ‘মতদাতা জংশন’ অনুষ্ঠানটিকে ‘হর ভোটার কা আপনা স্টেশন’ বলে বর্ণনা করেন।
‘মতদাতা জংশন’-এর ১৫ মিনিটের প্রত্যেকটি এপিসোড সম্প্রচারিত হবে আকাশবাণীর ২৫টি এফএম স্টেশন, চারটি এফএম গোল্ড স্টেশন, ৪২টি বিবিধ ভারতী স্টেশন এবং ১৫৯টি স্থানীয় ও আঞ্চলিক পর্যায়ের চ্যানেলে। অসমীয়া, বাংলা, ইংরেজি, গুজরাটি, হিন্দি, কন্নড়, কাশ্মীরি, কোঙ্কনি, মালায়লাম, মণিপুরী, মারাঠি, নেপালি, ওড়িয়া, পাঞ্জাবি, সংস্কৃত, সিন্ধি, তামিল, তেলেগু, উর্দু, বোড়ো, সাঁওতালি, মৈথিলি এবং ডোগরি ভাষায় এই অনুষ্ঠান প্রচারিত হবে। প্রতি শুক্রবার সন্ধ্যা ৭টা থেকে রাত ৯টার স্লটে এই অনুষ্ঠান শোনা যাবে। প্রথম এপিসোডটি শোনা যাবে আগামী ৭ অক্টোবর, ২০২২ তারিখে সন্ধ্যা ৭-২৫ মিনিটে। এই এপিসোডের বিষয় হল – ‘ভোটার রেজিস্ট্রেশন’। ট্যুইটারে @airnewsalerts ও @ECISVEEP, ‘নিউজ অন এআইআর’ অ্যাপ এবং ভারতের নির্বাচন কমিশন ও আকাশবাণীর ইউটিউব চ্যানেলেও এই অনুষ্ঠান শোনা যাবে।
(PG/SKD/DM
কর্মী, জন-অভিযোগএবংপেনশনমন্ত্রক
নতুন নিযুক্ত সিআইসি শ্রী ওয়াই.কে. সিনহার সঙ্গে কেন্দ্রীয় মন্ত্রী ডঃ জীতেন্দ্র সিং-এর সাক্ষাৎ
নয়াদিল্লী, ১৫ নভেম্বর, ২০২০
সদ্য নিয়োগ প্রাপ্ত মুখ্য তথ্য কমিশনার শ্রী যশোবর্ধন কুমার সিনহা আজ উত্তর পূর্বাঞ্চলের স্বাধীন দায়িত্বপ্রাপ্ত, প্রধানমন্ত্রীর দপ্তর, কর্মীবর্গ, জন অভিযোগ, পেনশন, আণবিক শক্তি ও মহাকাশ দপ্তরের প্রতিমন্ত্রী ডঃ জীতেন্দ্র সিং-এর সঙ্গে সাক্ষাৎ করেছেন।
৬২ বছর বয়সী শ্রী সিনহা এর আগে বৃটেনে ভারতের রাষ্ট্রদূত হিসেবে দায়িত্ব সামলেছেন। এরপর তিনি তথ্য কমিশনার হিসেবে কাজ করেন, সম্প্রতি মুখ্য তথ্য কমিশনার পদে উন্নিত হয়েছেন। শ্রী সিনহা জম্মু-কাশ্মীর ও আসামে প্রাক্তন রাজ্যপাল এবং সেনাবাহিনীর প্রাক্তন উপ-প্রধান প্রয়াত লেফ্টেন্যান্ট জেনারেল এস কে সিনহার পুত্র।
মন্ত্রীর সঙ্গে আধ ঘন্টার বৈঠকে মুখ্য তথ্য কমিশনার  জুন মাসে আরটিআই-এর  আবেদনগুলির দ্রুত নিষ্পত্তির বিষয়ে জানিয়েছেন। কোভিড পরিস্থিতি সত্ত্বেও গত বছরের জুন মাসের হিসেব অনুযায়ী এবার অনেক বেশি সংখ্যায় আরটিআই-এর নিষ্পত্তি হয়েছে। অত্যাধুনিক প্রযুক্তির মাধ্যমে অনলাইন, ভিডিও কনফারেন্সে এ বছরের জুন মাসে কাজ করা হয়েছে। জম্মু-কাশ্মীর কেন্দ্রশাসিত অঞ্চল হওয়ার পর এই এলাকা সিআইসি-র আওতায় এসেছে। শ্রী সিনহা নতুন এই কেন্দ্রশাসিত অঞ্চলের আরটিআইগুলির নিষ্পত্তির বিষয়েও জানিয়েছেন। কর্মীবর্গ ও প্রশিক্ষণ দপ্তরের সমন্বয়ের জন্য এবং সরকারের থেকে নিরন্তর সহযোগিতা পাওয়ায় তিনি মন্ত্রীকে ধন্যবাদ জানান।
ডঃ সিং প্রধানমন্ত্রী শ্রী নরেন্দ্র মোদীর সিআইসি-র কাজের মানোন্নয়নের বিষয়ে নতুন উদ্যোগের কথা জানিয়েছেন। জম্মু-কাশ্মীর প্রসঙ্গে তিনি বলেছেন, আগের অবস্থার থেকে এখন এর পরিস্থিতির পার্থক্য হল౼ওই অঞ্চলের রাজ্য বা বাসিন্দাদের বিষয়গুলির বাইরে অন্যান্য বিষয়গুলিও এখন আরটিআই-এর আওতাভুক্ত হয়েছে।
মন্ত্রী আরও জানিয়েছেন, দেশের বা বিদেশের যেকোন অঞ্চল থেকে দিনের যেকোন সময় অনলাইনের মাধ্যমে আরটিআই-এর আবেদন করার ব্যবস্থা মোদী সরকার বাস্তবায়িত করেছে। এই সরকারের আমলেই সিআইসি-র দপ্তর নতুন অফিসে স্থানান্তরিত হয়েছে। সরকারের কাজকর্মের স্বচ্ছতা ও নাগরিকদের অংশগ্রহণের ওপর প্রধানমন্ত্রী শ্রী নরেন্দ্র মোদী গুরুত্ব দেওয়ায় এই কমিশনের ভূমিকা আরও গুরুত্বপূর্ণ হয়ে উঠেছে বলে ডঃ সিং জানিয়েছেন।
রেলমন্ত্রক
উত্তর পূর্ব রেলের ৭৫ শতাংশের বেশি রুট বৈদ্যুতিকিকরণ হয়েছে; ২০২২-এর মধ্যে ১০০ শতাংশ বৈদ্যুতিকিকরণের লক্ষ্য
নতুন দিল্লি, ৪ জানুয়ারি, ২০২২
উত্তর পূর্ব রেল মূলত যাত্রী পরিবহণ কেন্দ্রিক মাধ্যম। এই রেল ২০২১-এ নিরাপদ, সুরক্ষিত, দ্রুত, স্বাচ্ছন্দ্যদায়ক ও নির্ভরযোগ্য পরিষেবা দিয়েছে।
উত্তর পূর্ব রেল ২০২১-এ একাধিক গুরুত্বপূর্ণ পরিকাঠামো উন্নয়নমূলক প্রকল্পের কাজ শেষ করেছে। এর মধ্যে রয়েছে গেজ রূপান্তরণ, ডবল লাইন পাতা, ৪০৬ কিলোমিটার দীর্ঘ রুট বৈদ্যুতিকিকরণ এবং রেল ওভারব্রিজ গড়ে তোলা।
যাত্রী স্বাচ্ছন্দ্যেও এই রেল ১০টি স্টেশনে ২৪টি চলমান সিঁড়ি বসিয়েছে, আটটি স্টেশনে ২২টি লিফট চালু করেছে, ৪৭টি স্টেশনকে আদর্শ স্টেশন হিসেবে গড়ে তোলা হয়েছে এবং ২৯৫টি স্টেশনে ওয়াইফাই পরিষেবা চালু করা হয়েছে।
উত্তর পূর্ব রেল সুরক্ষা ও নিরাপত্তার স্বার্থে একাধিক ব্যবস্থা গ্রহণ করেছে। এই লক্ষ্যে ৭৫টি লেভেল ক্রসিং তুলে দেওয়া হয়েছে। প্রয়োজনে রেল ওভারব্রিজ তৈরি হয়েছে অথবা রেল লাইন ভিন্ন পথে ঘুরিয়ে দেওয়া হয়েছে। ৭৮ কিলোমিটার দীর্ঘ ট্র্যাক বা লাইন নতুন করে বসানো হয়েছে। এছাড়াও ১৯২ কিলোমিটার লাইন পুঙ্খানুপুঙ্খ খতিয়ে দেখা হয়েছে।
উত্তর পূর্ব রেল ২০২০-র তুলনায় ২০২১-এ প্রায় ৬০ শতাংশ বেশি পণ্য পরিবহণ করেছে। পণ্য পরিবহণ বাড়াতে ২৬টি গুড শেড তৈরি করা হয়েছে। এছাড়াও পণ্যবাহী ট্রেনগুলির গড় গতিবেগ বাড়িয়ে ঘন্টায় ৫০ কিলোমিটারের বেশি করা হয়েছে। এই রেলে দুটি গুরুত্বপূর্ণ অটোমোবাইল হ্যান্ডলিং টার্মিনাল গড়ে তোলা হয়েছে। বিভিন্ন স্টেশনে ৭৭টি রেক অটোমোবাইল পরিবহণের কাজে ব্যবহার করা হয়েছে।
খরচ কমাতে উত্তর পূর্ব রেল চলমান ট্রেনে পরিষ্কার পরিচ্ছন্নতা বজায় রাখার জন্য সরকারি ই-মার্কেট পোর্টালের মাধ্যমে ঠিকাদার নিযুক্ত করেছে। এখনও পর্যন্ত এধরণের ১০টি ঠিকাদার চূড়ান্ত হয়েছে। এর ফলে, খরচ প্রায় ৪০ শতাংশ কমেছে। রেলকর্মীদের প্রশিক্ষণ দিয়ে দক্ষ করে তোলা হয়েছে, যাতে রক্ষণাবেক্ষণের কাজ রেলের কর্মীরাই করতে পারেন। আগে রক্ষণাবেক্ষণ কাজের জন্য ঠিকাদারদের নিযুক্ত করা হত। এই রেলের জোন ও ডিভিশন হাসপাতালগুলিতে নিজস্ব অক্সিজেন উৎপাদন প্ল্যান্ট বসানো হয়েছে। এর ফলে, চিকিৎসার জন্য ব্যবহৃত অক্সিজেন সংগ্রহ বাবাদ খরচ প্রায় ৭০ শতাংশ কমেছে। এধরণের একাধিক পদক্ষেপ গ্রহণের ফলে উত্তর রেলের ২০ কোটি টাকা সাশ্রয় হবে বলে মনে করা হচ্ছে।
উত্তর পূর্ব রেল শক্তি সংরক্ষণে ৭৫ শতাংশের বেশি রুট বৈদ্যুতিকিকরণ করেছে। আগামী বছরের শেষ নাগাদ বাকি রুটে বৈদ্যুতিকিকরণের কাজ শেষ হবে বলে মনে হচ্ছে। অধিকাংশ রুট বৈদ্যুতিকিকরণ হওয়ায় ডিজেলের খরচ কমেছে এবং ৩৬১ কোটি টাকা সাশ্রয় হয়েছে। ৩১ জোড়া ট্রেন যেগুলি উত্তর পূর্ব রেলের বিভিন্ন স্টেশন থেকে যাত্রা শুরু করতো বা যাত্রা শেষ হত সেই সমস্ত ট্রেনগুলিকে এইচওজি ব্যবস্থায় নিয়ে আসা হয়েছে। উত্তর পূর্ব রেল শক্তি সাশ্রয়ের ক্ষেত্রে ২০২১-এ মর্যাদাপূর্ণ জাতীয় পুরস্কার পেয়েছে। এছাড়াও এই রেলের চারটি স্টেশনে জল পরিশোধন প্ল্যান্ট চালু হয়েছে। এগুলির দৈনিক পরিশোধন ক্ষমতা ৭০০ কিলোলিটার।
গ্রাহক সন্তুষ্টি -
রেল মদত ব্যবস্থায় অভিযোগ নিষ্পত্তির সময় গত বছর ৩ ঘন্টা ৬ মিনিট থেকে কমে ২০২১-এ ১৩ মিনিট হয়েছে। সমগ্র ভারতীয় রেল ব্যবস্থায় অভিযোগ নিষ্পত্তির ক্ষেত্রে এটাই সব থেকে দ্রুততম। অভিযোগ নিষ্পত্তির সময় হ্রাস পাওয়ায় গ্রাহক সন্তুষ্টির ক্ষেত্রে রেটিং বা ক্রমতালিকায় উত্তর পূর্ব রেলের অবস্থানের অগ্রগতি হয়েছে। রেল মদত ব্যবস্থায় এই রেল অভিযোগ নিষ্পত্তির ক্ষেত্রে সেরা সাফল্য দেখিয়ে সব থেকে বেশি নম্বর পেয়েছে।
CG/BD/AS/
(Visitor Counter : 95
কেন্দ্রীয়মন্ত্রিসভা
২০২০-২১ অর্থবর্ষে জাতীয় স্বাস্থ্য মিশনের কাজকর্মের অগ্রগতি পর্যালোচনা কেন্দ্রীয় মন্ত্রিসভার বৈঠকে
নয়াদিল্লি, ২৮ সেপ্টেম্বর, ২০২২
২০২০-২১ অর্থ বছরে জাতীয় স্বাস্থ্য মিশনের কাজকর্মের অগ্রগতি সম্পর্কে একটি সার্বিক চিত্র আজ তুলে ধরা হয় প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। যক্ষ্মা, ম্যালেরিয়া, কালাজ্বর, ডেঙ্গু, কুষ্ঠ ও ভাইরাল হেপাটাইটিসের মতো বিভিন্ন রোগ প্রতিরোধমূলক কর্মসূচিগুলির অগ্রগতির বিষয়টিও পর্যালোচনা করা হয় আজকের বৈঠকে।
উল্লেখ্য, জাতীয় স্বাস্থ্য মিশন হল জনকল্যাণমুখী এক সার্বিক কর্মসূচি। সমাজের দুর্বলতর স্তরের নাগরিক সহ সর্বসাধারণের স্বাস্থ্য রক্ষার ক্ষেত্রে এই কর্মসূচিটি এক গুরুত্বপূর্ণ পদক্ষেপ। কোভিড-১৯-এর মোকাবিলায় এক উপযুক্ত ব্যবস্থাপনা গড়ে তুলতেও জাতীয় স্বাস্থ্য মিশনের আওতায় কাজ শুরু করা হয়।
জাতীয় স্বাস্থ্য মিশনের আওতায় আগামী ২০২৫ পর্যন্ত যে লক্ষ্যমাত্রা নির্দিষ্ট করা হয়েছে তার উল্লেখযোগ্য দিকগুলি হল – এমএমআর-এর মাত্রা ১১৩ থেকে ৯০-তে, আইএমআর – ৩২ থেকে ২৩-এ এবং ইউ৫এমআর - ৩৬ থেকে ২৩-এ নামিয়ে আনা। এছাড়াও, কুষ্ঠ ও ম্যালেরিয়া প্রতিরোধ এবং দেশ থেকে যক্ষ্মা নির্মূলকরণও রয়েছে নির্দিষ্ট লক্ষ্যমাত্রার আওতায়।
উল্লেখ্য, জনস্বাস্থ্যের ওপর বিশেষ গুরুত্ব দিতে এবং একটি জনকল্যাণমুখী কর্মসূচির রূপ দিতে জাতীয় গ্রামীণ স্বাস্থ্য মিশনের সূচনা হয় ২০০৫ সালে। পরে, ২০১২ সালে সূচনা হয় শহরাঞ্চলের জন্য এক জাতীয় স্বাস্থ্য মিশন-এর। পরে এই দুটি কর্মসূচিকে নিয়ে আসা হয় জাতীয় স্বাস্থ্য মিশন-এর আওতায়।
(PG/SKD/DM/
যোগাযোগওতথ্যপ্রযুক্তিমন্ত্রক
আত্মনির্ভর ভারত উদ্যোগের আওতায় ৫জি ওপেন আরএএন –এর দেশীয় উন্নয়নের জন্য গুরুত্বপূর্ণ পদক্ষেপ
নতুন দিল্লি, ২ জুন, ২০২২
সেন্টার ফর ডেভেলপমেন্ট অফ টেলিমেটিক্স , ওয়াইসিগ নেটওয়ার্ক প্রাইভেট লিমিটেড এবং ভিভিডিএন টেকনোলজিস প্রাইভেট লিমিটেড ৫জি সমাধানের জন্য ওপেন আরএএন ভিত্তিক রেডিও নেটওয়ার্কের ক্ষেত্রে সহযোগিতার বিষয়ে একটি চুক্তি স্বাক্ষর করেছে। সি - ডট হল কেন্দ্রীয় সরকারের যোগাযোগ মন্ত্রকের টেলি যোগাযোগ বিভাগের প্রধান গবেষণা ও উন্নয়ন কেন্দ্র। সি – ডট দেশীয় ভাবে ৪জি সমাধান সহ বিভিন্ন অত্যাধুনিক টেলিকম প্রযুক্তি তৈরি করেছে এবং ৫জির ক্ষেত্রে বিশেষভাবে ভাবে কাজ করছে। ওয়াইসিগ নেটওয়ার্ক প্রাইভেট লিমিটেড একটি নতুন স্টার্টআপ সংস্থা, যারা ৫জি মোবাইল কমিউনিকেশন পণ্য বিপণন এবং টেলি যোগাযোগ ক্ষেত্রে সমস্যার সমাধান করে। ভিভিডিএন টেকনোলজিস প্রাইভেট লিমিটেড হল ৫জি, নেটওয়ার্কিং ও ওয়াইফাই, আইওটি এবং ক্লাউড স্টোরেজ পরিষেবা সহ বিভিন্ন প্রযুক্তি ক্ষেত্রে একটি প্রথম সারির পণ্য ইঞ্জিনিয়ারিং এবং উৎপাদনকারী সংস্থা।
এই সহযোগিতার লক্ষ্য হল ভারতীয় গবেষণা ও উন্নয়ন ক্ষেত্রের বিকাশ এবং শিল্পের প্রযুক্তিগত দক্ষতা বৃদ্ধি এবং ব্যয় সাশ্রয়ী ৫জি পণ্যের স্বদেশীকতায় জোর, উন্নয়ন ও উৎপাদন বৃদ্ধি। এদিন অনুষ্ঠানে সি – ডট -এর কার্যনির্বাহী অধিকর্তা ড. রাজকুমার উপাধ্যায়, কার্যকরী ও দ্রুত গতিতে সর্ব বিস্তৃত দেশীয় পণ্য এবং সমাধানগুলির বিকাশে বিভিন্ন প্রযুক্তি সংস্থাগুলির মধ্যে সমন্বয় সাধনের মূল ভূমিকার উপর জোর দেন। তিনি বলেন, দেশের চাহিদা মেটাতে এই ধরণের উদ্যোগ প্রয়োজন। তিনি আরো জানান, গবেষণা ও উন্নয়ন এবং শিল্প একে অপরের পরিপূরক। প্রধানমন্ত্রীর ‘গতিশক্তি’ এবং ‘আত্মনির্ভর ভারত’ –এর দৃষ্টিভঙ্গির সঙ্গে সামঞ্জস্য বজায় রেখে ৫জি প্রযুক্তির বিকাশ সাধনের জন্য সি – ডট -এর দৃঢ় প্রতিশ্রুতির কথা তুলে ধরেন তিনি। ভিভিডিএন টেকনোলজিসের সিইও পুনীত আগরওয়াল জানান, ভিভিডিএন ভারতে ৫জি ইকো ব্যবস্থাপনা তৈরিতে সক্ষম। সি – ডট, ভিভিডিএন এবং ওয়াইসিগ –র মধ্যে সহযোগিতা টেলিকম ক্ষেত্রে ভারতকে ‘আত্মনির্ভর’ করার জন্য আরো একটি গুরুত্বপূর্ণ পদক্ষেপ। ওয়াইসিগ নেটওয়ার্কের প্রতিষ্ঠাতা অধ্যাপক কিরণ কুচি বলেন, দেশীয় ৫জি নেটওয়ার্ক পরিকাঠামো সরঞ্জাম তৈরির জন্য সি – ডট –এর নেতৃত্বে এই উদ্যোগের অংশ হতে পেরে তাদের সংস্থা খুবই আনন্দিত। ওয়াইসিগ গত ৫ বছর ধরে দেশীয় ৫জি প্রযুক্তির উন্নয়নে অগ্রণী ভূমিকা পালন করে চলেছে বলে তিনি জানান।
CG/SS/SFS
(Visitor Counter : 136
অর্থমন্ত্রক
৫ ট্রিলিয়ন অর্থনীতিধর দেশে পরিণত করতে প্রধানমন্ত্রীর পরিকল্পনার বাস্তবায়নে অর্থনৈতিক সমীক্ষায় কৌশলগত নক্শা
নয়াদিল্লি, ০৪ জুলাই, ২০১৯
অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন আজ সংসদে ২০১৮-১৯ – এর অর্থনৈতিক সমীক্ষা পেশ করেছেন। সমীক্ষায় ২০২৫ সাল নাগাদ ভারতকে ৫ ট্রিলিয়ন অর্থনীতিধর দেশে পরিণত করতে প্রধানমন্ত্রীর পরিকল্পনা বাস্তবায়নের নানা কৌশলের কথা বলা হয়েছে। #Economy@5trilion বা ৫ ট্রিলিয়ন অর্থনীতির দেশ হয়ে ওঠার লক্ষ্য অর্জনে জিডিপি-র বিকাশ হার বৃদ্ধির পাশাপাশি ৮ শতাংশ হারে তা বজায় রাখার কথাও বলা হয়েছে। সমীক্ষায় আর্থিক বৃদ্ধি, চাহিদা, রপ্তানি এবং কর্মসংস্থান সৃষ্টির মতো জাতীয় স্তরে গুরুত্বপূর্ণ বিষয়গুলির কথা বিবেচনায় রেখে ম্যাক্রো অর্থনীতির পরিস্থিতির কথাও উল্লেখ করা হয়েছে। ম্যাক্রো অর্থনীতির বিভিন্ন ক্ষেত্রে যোগসূত্র গড়ে তোলার পাশাপাশি, সমীক্ষায় ভারতের জন্য এক উপযুক্ত অর্থনৈতিক মডেল বা পদ্ধতি গ্রহণের কথাও বলা হয়েছে। ২০১৮ – ১৯ – এর অর্থনৈতিক সমীক্ষায় ‘ব্লু স্কাই থিঙ্কিং’ পদ্ধতি অনুসরণ করা হয়েছে। যেখানে ভারতের জন্য উপযুক্ত অর্থনৈতিক পদ্ধতি গ্রহণের কথা বলা হয়েছে।
সারা বিশ্বে আর্থিক সঙ্কটের থেকে শিক্ষা নিয়ে সমীক্ষায় নৈতিক উৎকর্ষের বিষয়গুলিতে গুরুত্ব দিয়ে চাহিদা, কর্মসংস্থান ও রপ্তানির সঙ্গে যুক্ত বিভিন্ন আর্থিক চ্যালেঞ্জের মোকাবিলার কথা উল্লেখ করে বলা হয়েছে যে, এই সমস্যাগুলি সবই অর্থনীতির পরিপূরক। অর্থনীতির মূল চালিকাশক্তির ক্ষেত্রে বিনিয়োগ প্রবণতা, বিশেষ করে, বেসরকারি লগ্নি বজায় রাখার ব্যাপারে অগ্রাধিকার দেওয়া হয়েছে। অনিশ্চয়তাপূর্ণ এই বিশ্বে ৫ ট্রিলিয়ন অর্থনীতির দেশ হয়ে ওঠার লক্ষ্য পূরণে ৩টি বিষয় অত্যন্ত প্রাসঙ্গিক বলে সমীক্ষায় উল্লেখ করা হয়েছে। এগুলি হ’ল – সঠিক পরিকল্পনা, কৌশলগত নক্শা প্রণয়ন এবং আর্থিক বৃদ্ধির বিভিন্ন নীতি।
এ বছরের সমীক্ষায় লিঙ্গসমতা, এক স্বাস্থ্যকর ও সবল ভারত, সঞ্চয়, কর মান্যতা এবং ঋণ সহায়তায় সমতার মতো বিষয়গুলির নিরসনে অর্থনীতির বিভিন্ন আধুনিক পন্থাকে কাজে লাগানোর কথা বলা হয়েছে। এমনকি, ‘বেটি বাঁচাও, বেটি পড়াও’, ‘স্বচ্ছ ভারত মিশন’ এবং ‘জন ধন যোজনা’র সফল রূপায়ণের ফলে সাধারণ মানুষের মধ্যে যে আচরণগত পরিবর্তন এসেছে, তা এই কর্মসূচিগুলির ভূমিকাকে সমীক্ষায় স্বীকৃতি দেওয়া হয়েছে।
CG/BD/SB
(Visitor Counter : 155
প্রতিরক্ষামন্ত্রক
ন্যাভাল অ্যাভিয়েশনকে আগামী ৬ তারিখ রাষ্ট্রপতির পতাকা প্রদান করা হবে
নতুন দিল্লি, ০ ১ সেপ্টেম্বর, ২০২১
রাষ্ট্রপতি শ্রী রামনাথ কোবিন্দ আগামী ৬ তারিখ গোয়ায় যুদ্ধ জাহাজ হংস-তে আয়োজিত এক কুচকাওয়াজ অনুষ্ঠানে ভারতীয় ন্যাভাল অ্যাভিয়েশনকে রাষ্ট্রপতির পতাকা প্রদান করবেন। এই উপলক্ষে ডাক বিভাগের পক্ষ থেকে একটি বিশেষ ডে কভার প্রকাশ করা হবে। অনুষ্ঠানে গোয়ার রাজ্যপাল, প্রতিরক্ষা মন্ত্রী, গোয়ার মুখ্যমন্ত্রী সহ নৌ বাহিনীর প্রধান ও অন্যান্য আধিকারিকরা উপস্থিত থাকবেন। দেশের সেবায় দৃষ্টান্তমূলক স্বীকৃতি স্বরূপ একটি সামরিক বাহিনীকে রাষ্ট্রপতির পতাকা দিয়ে সম্মানিত করা হয়। উল্লেখ করা যেতে পারে, ভারতীয় নৌ বাহিনীকে এর আগে ১৯৫১-র ২৭ মে রাষ্ট্রপতির পতাকা প্রদান করে সম্মানিত করা হয়। এর পর নৌ বাহিনীর দক্ষিণাঞ্চলীয় নৌ কমান্ড, পূর্বাঞ্চলীয় নৌ কমান্ড, পশ্চিমাঞ্চলীয় নৌ কমান্ড, ইস্টার্ন ফ্লীট, ওয়েস্টার্ন ফ্লীট, ডুবজাহাজ ইউনিট, যুদ্ধ জাহাজ শিবাজী এবং ইন্ডিয়ান ন্যাভাল অ্যাকাডেমি রাষ্ট্রপতির পতাকা পেয়েছে।
ভারতীয় ন্যাভাল অ্যাভিয়েশনের গোড়াপত্তন হয় ১৯৫১-র ১৩ জানুয়ারি। সে সময় প্রথম সিল্যান্ড এয়ারক্রাফট ন্যাভাল অ্যাভিয়েশনে সামিল করা হয় এবং প্রথম নৌ বিমান ঘাটি ১৯৫৩-র ১১ মে চালু হয়। ১৯৫৮-তে ফায়ার ফ্লাই এয়ারক্রাফট বাহিনীতে সামিল হলে নৌ বাহিনীর ক্ষমতা আরও বৃদ্ধি পায়। এর পর ধীরে ধীরে ভারতীয় নৌ বাহিনীর স্বক্ষমতা বাড়তে থাকে। আজ নৌ বাহিনী সর্বাধুনিক সমরাস্ত্রে সজ্জিত ভারতীয় সেনাবাহিনীর একটি অন্যতম শাখা হয়ে উঠেছে। সময়ের সঙ্গে সঙ্গে নৌ বাহিনী নিরাপত্তা রক্ষা এবং দেশের সেবায় গুরুত্বপূর্ণ ভূমিকা পালন করে এসেছে। ১৯৭১-এ ভারত-পাক যুদ্ধে নৌ বাহিনী গুরুত্বপূর্ণ ভূমিকা পালন করে। বর্তমানে ভারতীয় ন্যাভাল অ্যাভিয়েশনে মোট ৯টি বিমান ঘাটি রয়েছে। ভারতের উপকূল বরাবর বাহিনী নিরাপত্তার কাজে যুক্ত রয়েছে। আন্দামান নিকোবর দ্বীপপুঞ্জে নৌ বাহিনী একই ভূমিকা পালন করে আসছে।
ন্যাভাল অ্যাভিয়েশন শুধু দায়িত্ব পালনই নয়, সেই সঙ্গে বাহিনীর অভিযান পরিচালনার ক্ষেত্রেও মহিলাদের অন্তর্ভুক্ত করেছে। নৌ বাহিনীর বীরত্ব ও সেবার স্বীকৃতি স্বরূপ বাহিনীকে একটি মহাবীর চক্র, ৬টি বীর চক্র, একটি কৃর্তি চক্র, ৭টি সূর্য চক্র, একটি যুদ্ধ সেবা পদক এবং অসংখ্য নৌ সেনা পদক দিয়ে সম্মানিত করা হয়েছে।
CG/BD/SKD/
(Visitor Counter : 195
প্রধানমন্ত্রীরদপ্তর
আগামীকাল জাতির উদ্দেশে ভাষণ দেবেন প্রধানমন্ত্রী
নতুন দিল্লি, ১৩ এপ্রিল, ২০২০
আগামীকাল সকাল ১০টায় জাতির উদ্দেশে ভাষণ দেবেন প্রধানমন্ত্রী শ্রী নরেন্দ্র মোদী।
এক ট্যুইট বার্তায় প্রধানমন্ত্রীর কার্যালয় জানিয়েছে "১৪ এপ্রিল সকাল ১০টায় জাতির উদ্দেশে ভাষণ দেবেন প্রধানমন্ত্রী শ্রী নরেন্দ্র মোদী "।
(CG/SS